Source: https://www.monitoruldegalati.ro/sport/a-11-a-victorie-din-campionat-pentru-handbalistele-de-la-csm-galati.html
Timestamp: 2020-08-04 11:49:52+00:00

Document:
A 11-a victorie din campionat pentru handbalistele de la CSM Galaţi - Monitorul de Galati - Ziar print si online
A 11-a victorie din campionat pentru handbalistele de la CSM Galaţi Recomandat
Luni, 20 Ianuarie 2020 11:13
Divizia A la handbal feminin s-a reluat în weekend cu partidele celei de-a 11-a etape. CSM Galaţi a primit vizita celor de la HCF Piatra Neamţ, la prima vedere se anunţa un duel interesant dacă ţinem cont că în sala Polivalentă Dunărea evoluau primele două clasate din seria A. Echipa gălăţeană pregătită de Alexandrina Soare a condus ostilităţile de la început şi până la sfârşit şi a obţinut a 11-a victorie consecutivă din campionat. În partea a doua, conducerea tehnică s-a bazat pe gălăţencele get beget: Raluca Tănasă, care a jucat titulară, Ana Maria Gogu, Alexia Trofin, Cosmina Ţîgîra, Aida Duda.
Cea mai mare diferenţă pe tabela de marcaj a fost de 10 goluri: 22-12 în min.43 şi 25-15 în min.49. Rezultat final: CSM Galaţi - HCF Piatra Neamţ 26-20 (16-9). CSM Galaţi a folosit lotul: Ana Maria Micu (14 intervenţii) - Cristina Gheorghe (2 goluri), Abigail Vălean (1), Cosmina Ţîgîra (2 g), Alexia Trofin (4 g), Cristina Andriţa (2 g), Daciana Balaban (1 g), Alla Sheiko (3 g), Ana Maria Gogu (1 g) , Raluca Tănasă (4 g), Aida Duda (1 g), Cristina Clisu (5). Nu au fost folosite: Emilia Anghel, Roxana Caragea - Lăcrămioara Cîlici, Tamara Bokaric. Au absentat: Cătălina Cioaric, răcită, şi Cristina Marcu, cu probleme medicale la umăr. Echipa gălăţeană conduce detaşat în seria A din eşalonul secund cu 33 de puncte şi va juca etapa viitoare în deplasare cu lanterna CSM Roman.
https://www.monitoruldegalati.ro/sport/a-11-a-victorie-din-campionat-pentru-handbalistele-de-la-csm-galati.html#sigProGalleria32cd5ac38b
« Handbalistele de la CSM Galaţi au părăsit Cupa României Fan Courier cu capul sus
Hocheiştii de la CSM Galaţi au obţinut victorii identice în dubla cu ACSH Gheorgheni »

References: CSM 
 CSM 
 CSM 
 CSM 
 CSM 
 CSM 
 CSM 
 CSM